google/wiki40b huggingface dataset:
Boeing

Ajalugu

Boeingu asutas 15. juulil 1916 Seattle'is William Boeing Pacific Aero Products Company nime all. 1917. aastal sai ettevõtte uueks nimeks Boeing Aeroplane Company.
Mõlema maailmasõja ajal kujunes Boeing üheks maailma suurimaks sõjalennukite tootjaks. Külma sõja ajal arendatud pommitajad Boeing B-47 ja Boeing B-52 Stratofortress suutsid ettevõtte positsiooni maailmaturul hoida. USAAF-i tellimusel projekteeris Boeing nelja reaktiivmootoriga varustatud õhutankerlennuki, mille põhjal ehitati kohe Boeingu esimene reaktiivreisilennuk Boeing 707. 707 esmalend toimus 1957. aasta detsembris.
1997. aastal ühines Boeinguga McDonnell Douglas.
Alates 2001 on Boeingu peakorter Chicagos.

Tänapäev

Boeingu aktsia on noteeritud New Yorgi börsil (sümbol NYSE:BA) ja kuulub Dow Jonesi tööstuskeskmise indeksi koosseisu.
Boeingu kulutused lobitööle olid 2006. aastal 9,12 miljonit USA dollarit ja 2007. aastal 4,14 miljonit dollarit.
Aprillis 2009 teatas ajakiri BusinessWeek, et Boeing on USA 25 protsentuaalselt kõige vähem makse maksva ettevõtte hulgas. Ettevõtte 2005.–2008. aasta finantsaruannete põhjal järeldas ajakiri, et Boeing maksis keskmiselt maksudeks 3,2%, mis on märksa vähem standardsest ettevõtte 35% maksumäärast.
Praegu toodab Boeing nii reisi- kui ka sõjalennukeid.
Tai peaminister

Tai Kuningriigi peaminister on Tai valitsusjuhi ametinimetus. Ta on Tai valitsuse juht ja peamine täidesaatva võimu teostaja, sest kuninga roll on suures osas tseremoniaalne.
Esimene Tai peaminister oli Phraya Manopakorn Nititada, kes astus ametisse seoses üleminekuga konstitutsioonilisele monarhiale 1932. aastal.
Alates 1992. aasta põhiseaduse muudatusest peab riigi peaminister olema parlamendi liige. Peaministri valib parlament ja kinnitab ametisse kuningas. Tavaliselt nimetatakse peaministriks valimised võitnud erakonna juht.
Valitsuses abistavad ja vajaduse korral ka asendavad peaministrit mitu asepeaministrit ning minister peaministri büroo juures.
Main

Main on jõgi Euroopas Saksamaal. Voolab valdavalt läände, moodustades suuri lookeid.
Suubub Mainzi kohal paremalt Reini. Maini jõe ääres asuvad Bamberg ja Maini-äärne Frankfurt. Pikkus 524 km.
Günther Patzig

Günther Patzig (sündinud 28. septembril 1926) on saksa filosoof.
Patzig õppis Göttingeni ja Hamburgi ülikoolides ning oli aastatel 1960–1963 viimases ja 1963–1991 esimeses õppejõuks. Tema peamisteks tegevusaladeks on analüütiline ja teadusfilosoofia.
Hüdroakumulaator

Hüdroakumulaator ehk hüdroaku on seade, millega hoitakse vett või õli rõhu all.
Klassikalise hüdroakumulaatori põhiosad on silinder, kolb ja vasturaskus.
Pinki järve maastikukaitseala

Pinki järve maastikukaitseala on maastikukaitseala Lätis Kuramaal Kuldīga piirkonnas Ēdole vallas Pinki järve  ja väiksemate ümbruskonna järvede kallastel. Kaitseala (läti keeles Pinku ezers) loodi 2004. aastal, kaitsmaks järve, sinna voolavaid veekogusid ja selle ümbruskonda. Tegemist on  Natura 2000 võrgustikku kuuluva märgalaga.
Pinki järv on üks kolmest järvest Lätis, kus kasvavad arvukalt silmjärvikas ja vahelduvaõiene vesikuusk.
Kaitseala asub Lääne-Kurzeme kõrgustikul, Pinki järv asub merepinnast 53,6 m kõrgusel. Kaitseala pindala on 161 ha. 29 ha võtab enda alla Pinki järv, lisaks jääb kaitsealale veel kaks väiksemat järve ja kaks tiiki. Sealse pealiskorra moodustavad liiv, kruus ja aleuriit. Metsade all on 46,03 % maastikukaitsealast, veekogude all 23,21 % ja põllumajanduslikud maad hõlmavad kaitsealast 23.12 %.
Pinki järv on liigirikas, seal kasvavad harilik kalmus, laialeheline hundinui, vesi-kirburohi, silmjärvikas, järv-lahnarohi, vahelduvaõiene vesikuusk, samuti mitmed mändvetika liigid ja harilik vesisammal. Inimtegevuse tagajärjel on järv ilmutamas eutrofeerumise märke, mistõttu lahnarohtu on järves vähem ja sinna on ilmunud räni-kardhein. Kaldavööndis kasvavad kollane võhumõõk, ubaleht ja nokktarn. Bezdibenise järve floora on palju vaesem, seal on valitsevaks liigiks ujuv penikeel, seal kasvavad ka mitmed tarna ja turbasambla liigid. Vepri järves kasvavad harilk kalmus, nokktarn, liht-jõgitakjas, konnaosi, kanada vesikatk, ujuv penikeel, räni-kardhein ja ubaleht. Seal elab ka apteegikaan. Šarlote tiigis kasvavad tarnad ja vesiroosid, vesi-kirburohi, ujuv riktsia, harilik vesilehvik, hulgajuurine vesilääts, väike lemmel, harilik konnarohi ja vesimünt. Teises tiigis kasvavad ujuv riktsia, harilik vesilehvik, väike lemmel, Kanada vesikatk, ujuv penikeel, ubaleht, konnakilbukas ja laialeheline hundinui. Sealsetel veekogudel peatuvad must toonekurg ja jäälind.
Sealsetes metsades kasvavad sookask ja arukask, sanglepp ja hall lepp, harilik mänd, harilik sarapuu ja harilik pihlakas, järvede kallastel ka harilik saar ja harilik pärn. Kaitsealalt on leitud  sammaldest kännukatikut, harilikku valvikut, harilikku säbrikut. Samblikest kasvavad seal kuuse-nublusamblik. Kaitsealal kasvab ka kattekold. Lammidel kasvavad kahelehine käokeel, harilik puju, paiseleht, jusshein ja põldohakas.
Audla raamatukogu

Audla raamatukogu oli raamatukogu Saare maakonnas Laimjala vallas Audla külas. Raamatukogu suletakse 2008.
Tartu maavanem

Tartu maavanem on Tartu maavalitsuse juht (maavanem).
Luukude

Luukude (lad. k. textus osseum) on sidekude, millest moodustuvad skeleti luud. Luukoe tüübid on põimikluukude ja lamellaarne luukude. 
Luukude koosneb luurakkudest (osteotsüüdid ja osteoblastid), osteoklastidest (luud lagundavad rakud) ning rakuvaheainest ehk intertsellulaarsubstantsist. Rakuvaheaine koosneb omakorda 30–40% ulatuses orgaanilisest ainest ning 60–70% ulatuses mineraalidest (eelkõige kaltsiumfosfaat ja kaltsiumkarbonaat).
Alexander Hoeppener

Alexander Hoeppener, ka Höppener (17. (ukj 29. detsember) 1805 – 20. september (ukj 2. oktoober) 1873) oli Tallinna raehärra.

Elulugu

Ta põlvnes XVII sajandi lõpul Holsteinist Eestimaale Paidesse siirdunud kaupmehesuguvõsast. Tema isa oli Tallinna Suurgildi oldermann Johann Hoeppener (1774−1822) ja ema Justina Henriette Walther (suri 1813). Õppis 1820−1826 Tallinnas kubermangugümnaasiumis. Seejärel astus Tartu ülikooli, kus tudeeris 1831. aastani õigusteadust; lõpetas stuudiumi 1834. aastal gradueeritud tudengina. Järgnevalt teenis Peterburis Teaduste Akadeemia valitsuskomitees. Hiljem asus elama Tallinnasse, kus ta valiti 1856. aasta 9. detsembril (ukj 21. detsembril) raehärraks, kellena oli ametis surmani.
Kuumaõhupall

Kuumaõhupall (prantsuse keeles montgolfière) on sooja õhuga täidetud kestaga õhupall. 
Oma prantsuskeelse nime sai Montgolfier' vendade järgi. 
Esimene lend toimus Annonay linnas Prantsusmaal 5. juunil 1783.
Kalle Hiob

Kalle Hiob (sündinud 26. aprillil 1963) on eesti talupidaja ja bussijuht.
2011. aasta Riigikogu valimistel kandideeris ta üksikkandidaadina ja sai 187 häält.
Glatsioisostaasia

Glatsioisostaasia on litosfääri vertikaalsihiline liikumine, mille põhjuseks on selle kohal lasuva liustiku lisanduv või vähenev mass.
Mida raskem on maapinna kohal olev liustik, seda sügavamale astenosfääri vajub litosfäär. Kui liustik sulab, siis selle mass väheneb ning plastiline astenosfäär taastab külgnevate litosfääriosade survel oma esialgse kuju ning surub maapinda ülespoole. Seetõttu kerkib maapind aladel, kust liustik hiljuti taandus. Glatsioisostaatilisi liikumisi nimetatakse glatsioisostaatiliseks korrektsiooniks.
Ka Eesti maapinna aeglast kerkimist (Loode-Eestis mõni millimeeter aastas) seostatakse glatsioisostaatilise korrektsiooniga, mis järgnes Weichseli jäätumise lõppemisele. Seda maapinna liikumist on Eestis nimetatud ka maakerkeks, maatõusuks, neotektooniliseks maakerkeks ja neotektooniliseks maatõusuks.
Helmut Piir

Helmut Piir (24. märts 1924 Võru – 14. detsember 1976 Vancouver) oli eesti vaimulik.
Lõpetas Võru gümnaasiumi. Sõja ajal põgenes Saksamaale. Oli Saksamaal Ameerika tsoonis Bambergis põgenikelaagris. Hakkas aastal 1946 õppima usuteadust Erlangeni ülikoolis, kuulutades jumalasõna põgenikelaagreis, eelkõige Bambergis. Asus aastal 1948 USA-sse ning õppis usuteadust St. Olaf College'is ja Lutheran Theological Seminary St. Paulis. Viimase lõpetas ta aastal 1952. 25. mail 1952 ordineeriti ta õpetajaametisse.
Aastatel 1952–1964 oli ta Ameerika koguduse abiõpetaja Minnesota osariigis Como Park Lutheran Churchis, hooldades ka eestlasi Winnipegi linnas Kanadas. Kuna praost Manivald Heinam Vancouveris läks emerituuri, kolis Helmut Piir Minnesotast Vancouverisse. EELK Vancouveri koguduse õpetaja oli ta 1965–1976. Aastal 1973 sai ta Kanada praostkonna abipraostiks, mõni kuu hiljem praostiks. Kanada praost oli ta aastatel 1973–1976.

Isiklikku

Oli abielus Helme Põlluga. Sellest abielust sündis neli last. Poeg Gustav Piir oli Toronto Peetri ja Tallinna Toompea Kaarli koguduse õpetaja ning on praegu Tallinna Püha Vaimu koguduse õpetaja. Abikaasa isa Peeter Põld oli teoloogi haridusega Eesti haridus- ja riigitegelane. Abikaasa vend Agu Põld oli Vigala ja Saarde koguduse õpetaja, abikaasa vend Toomas Põld oli luterlikuks pastoriks Saksamaal ja oli E.E.L.K. Saksamaa praostkonna praost. Tema emapoolse vanaisa vend oli Karula koguduse õpetaja Heinrich Ewald Paslack.
Surju mõis

Surju mõis (saksa keeles Surry) oli Uulu mõisa kõrvalmõis Pärnu kihelkonnas Pärnumaal.
Mõis rajati 16.–17. sajandi vahetuse paiku.
Juhan Jaska

Juhan Jaska (29. juuni 1888 Suure-Kõpu vald, Viljandimaa – surma aeg ja koht teadmata) oli eesti savi- ja tsemenditööstur.
Ta osales Esimeses maailmasõjas ja Vabadussõjas.
Õppinud pottsepaametit Puiatus 1904–1907, tegi ta maal pottsepatööd. 1920. aastal asus ta Viljandisse elama, kus töötas Schultsi ja Lutsu savitööstuses. 1922. aastal ehitas Juhan Jaska endale savi- ja 1923. aastal tsemenditööstuse ruumid ning asus iseseisvalt tegutsema, sai meistridiplomi Viljandi Tööoskusametilt.
Juhan Jaska oli Käsitööstuskoja Viljandi esinduse juhatuse liige, Viljandi linna ja ümbruskonna potiseppade ühingu asutaja ja esimees.
Mattias (eesnimi)

Mattias on eesti mehenimi. Nimi Mattias on eestikeelne variant nimest Matthias.
Toivo Õunap

Sportlasena

Eesti meister 1939. aastal kolmikhüppes (14.11) ja kümnevõistluses (6179 punkti).

Isiklikku

Tema isa oli metsatööstur Johan Õunap ja ema oli Alide Õunap (sündinud Kõre).
Jevgeni Vlassov

Jevgeni Vlassov (9. november 1926 Koltšugino – 29. november 2005) oli Eesti näitleja.
Ta sündis aastal 1926 Vladimiri oblastis Koltšuginos. Ta lõpetas aastal 1953 Moskvas Boriss Štšukini nimelise Teatriinstituudi.
Ta töötas aastast 1953 Tallinna Vene Draamateatris. Lisaks on ta õpetanud teatri õppestuudios. Ta on mänginud filmides "Perekond Männard", "Briljandid proletariaadi diktatuurile" (mõlemad Tallinnfilm) ning "Vabastamine" ja "Sajandi sõit" (mõlemad Mosfilm).
Jevgeni Vlassov suri 29. novembril 2005 ja ta maeti 2. detsembril 2005 Metsakalmistule.

Isiklikku

Ta oli aastast 1955 abielus näitleja Ninel Järvsoniga.
Peter Wohlleben

Peter Wohlleben (sündinud 1964. aastal Bonnis) on saksa metsnik ja looduskirjanik.

Looduslähedane metsamajandus

Hümmeli valla metskonna juhina muutis Wohlleben seal kasutatud traditsioonilise majandamisviisi alates 1994. aastast äärmiselt ökoloogiliseks. Esmalt loobuti täielikult taimekaitsevahendite kasutamisest. Tänapäeval on Hümmel üks väheseid omavalitsusi Saksamaal, kus puidukombaine ei kasutata. Selle asemel töötatakse trosside ja traktorite, metsatööliste ja osaliselt hobuste abil. 1996. ja 1998. aastal sai metskond Adenau valdade ühenduse eripreemia ökoloogilise metsamajandamise eest ja oli 2010. aastal Saksamaa kodu- ja keskkonnaliidu võistluse võitja. 2008. ja 2012. aastal osutus Hümmeli metskond väljavalituks konkursil "Deutschland – Land der Ideen". Sellise metsamajandusviisi väärtuse hindamiseks alustas Wohlleben koostööd Aacheni ülikooli keskkonnauuringute instituudiga.
Wohlleben algatas Hümmelis ka kaks eripärast kalmistumetsa inimestele, kes eelistavad matmispaika põlismetsas. Väljaspool neid matmispaiku sai Hümmeli metskond rahvusvahelise metsahoolekogu FSC tunnustuse ja metskond vastab Saksa looduslähedase metsahoolde liidu kriteeriumidele.
Wohlleben on ka projektide "Metsik pöök" ja "Kodanikujaht" algataja.
2017. aastal asutas Wohlleben koos Lidwina Hamacheri und Kerstin Manhelleriga Hümmeli metsaakadeemia. Ettevõte korraldab metsa- ja metsamajandamise teemalisi seminare, kursusi ja matku, nõustab metsaomanikke ja metsandusfirmasid, müüb õppematerjale ja erialakirjandust ning tegeleb muude metsandusega seotud tegevustega.

"Puude salapärane elu"

Raamat "Puude salapärane elu" oli 2016. aasta Spiegeli raamatumüügiedetabeli tipus. Reaktsioonid teosele olid aga erinevad. Ühelt poolt kiideti teaduse hetkeseisu huvitavat ja valgustavat kajastust. Teisalt, erialaringkonnad ei võtnud raamatut kuigi tõsiselt, nad kritiseerisid autorit metsa tugeva inimesestamise eest ning heitsid talle ette selle müstifitseerimist. Samuti öeldakse, et piir faktide ja oletuste vahel ei ole lugeja jaoks eristatav.
Rahvusvaheline Olümpiaakadeemia

Rahvusvahelise Olümpiaakadeemia (ROA, inglise keeles International Olympic Academy, IOA) on organisatsioon, mis tegeleb olümpismi ja olümpialiikumise akadeemilise käsitlemise, uurimise ja propageerimise edendamisega. Selle keskus asub Olümpias (Kreeka).
Olümpiaakadeemia loomise otsuse langetas ROK 1949. aastal, selle tegelik asutamine toimus aga 1961. aastal.
Kaasaegsete olümpiamängude rajaja Pierre de Coubertini soov oli luua institutsioon, mille ülesandeks oleks olümpiaidee säilitamine, selgitamine ja levitamine noorte hulgas. Oma eluajal ei õnnestunud tal oma unistust täide viia. 1961. aastal moodustati Kreeka Olümpiakomitee juurde Rahvusvaheline Olümpiaakadeemia, mis töötab ROK-i patronaaži all. ROK moodustas ka komisjoni Olümpiaakadeemia tegevuse suunamiseks.
Oma eesmärgi täitmiseks korraldab ROA igal aastal üritusi, millest tähtsamad on noortesessioonid ning spetsiaalsed seminarid olümpialiikumisega seotud organisatsioonidele.
Tsáda

Kliima

Tsádas on kliima soe ja mõõdukas.  Talvekuud on palju vihmasemad kui suvekuudel.  Köppen ja Geiger klassifitseerivad selle asukoha Csa järgi.  Keskmine temperatuur Tsadas on 16,7 ° C. 
Küla asub keskmiselt 600 meetri kõrgusel ja seal sajab aastas keskmiselt umbes 610 millimeetrit sademeid.
Enivere mõis

Enivere mõis (saksa keeles Sternberg) oli poolmõis Martna kihelkonnas Läänemaal. Nüüdisajal jääb mõisa ala Lääne maakonda Lääne-Nigula valda.
Ganna Gopko

Ganna Mikolajivna Gopko (ukraina keeles Ганна Миколаївна Гопко, sündinud 4. märtsil 1982 Lvivi oblastis) on Ukraina poliitik.
Tal on doktorikraad sotsiaalkommunikatsioonide erialal.
Ta valiti Ülemraadasse 2014. aastal. Ta on Ülemraadas välissuhete komitee juht.
Gabriel Kempe

Gabriel Kempe (5. märts 1739 Hämeenlinna – 22. jaanuar/2. veebruar 1795 Lüganuse) oli soome päritolu Eesti vaimulik.
Ta immatrikuleeriti Turu ülikooli aastal 1759. Ordineeriti 18. oktoobril 1761 õpetajaks.
Ta oli aastatel 1761–1762 Narva Soome-Rootsi Püha Mihkli koguduse adjunktõpetajaks. Aastatel 1763–1770 oli ta (kutsuti 21. oktoobril, introdutseeriti 16. novembril 1763) Vaivara koguduse õpetaja; aastatel 1771–1780 oli ta (kutsuti 30. oktoobril 1770, introdutseeriti 8. mail 1771) Lüganuse Ristija Johannese koguduse õpetaja; aastatel 1780–1795 oli ta (kutsuti 23. septembril 1780, astus ametisse 1. mail 1781) Viru-Nigula koguduse õpetaja. Aastatel 1763–1770 oli ta veel Narva-Alutaguse praostkonna praost.
Otto Wilhelm Masing kirjutas Kempe kohta, et ta oli umbkeelne soomlane, kes ei osanud eesti keelt. Kui Masing sai Viru-Nigula pastoriks, leidis ta eest kõige jaburama keelepudru, kuna Kempe oli kasutanud 17 aastat soome-eesti segakeelt. Kuid arhiivimaterjalid näitavad Kempe tõsist suhtumist talurahvakoolide asutamisse. 1788 aasta aruandes kirjutas Kempe põhjalikult koolioludest ja kirjaoskusest kihelkonnas, kusjuures ta väitis, et "vabade inimeste" hulgas ei olevat kihelkonnas ühtegi hea lugemisoskusega isikut ning pastoril tuli koolmeistriamet mõnele hea lugemisoskusega talupojale usaldada. Koolmeistritöö eest maksti ka tasu, kuid enamasti sõltus tasustamine mõisnikest. Aastal 1789 kirjutas ta,et vaesuse tõttu ei taha talupojad lapsi kooli saata ja mõisnikel ning kogudusel pole soovitud parematele koolmeistritele midagi pakkuda.
Lisa Gerrard

Lisa Gerrard (sündinud 12. aprillil 1961 Melbourne'is) on Austraalia laulja ja helilooja.
Sai tuntuks bändiga Dead Can Dance, mille teine liige oli Brendan Perry.
Lisa Gerrard on kontraalt.
Tamm (perekond)

Nimetus

Perekonna nimetus Quercus tuleb keldikeelsetest sõnadest quer ('ilus'), ja cus ('puu').

Levik

Tegu on põhjapoolkerale omase perekonnaga, mille umbes 600 suvehaljast ja igihaljast liiki kasvavad külmadest laiuskraadidest kuni Aasia ja Ameerika maailmajao troopilise vööndini välja.
Harju rajoon

Harju rajoon oli haldusterritoriaalne üksus Eesti NSV-s. 
Harju rajoon moodustati Harjumaa põhjaosast (välja arvatud Tallinn kui vabariikliku alluvusega linn) aastal 1950 seoses maakondade kaotamisega. Aastal 1957 liideti sellega likvideeritud Loksa rajooni läänepool. Aastal 1959 liideti sellega Kose rajooni kesk- ja põhjaosa. Samas anti Tallinnast lääne pool asuvad alad Keila rajooni koosseisu. Aastal 1962 liideti Harju rajooniga Keila rajoon ja Rapla rajooni Kõue külanõukogu. Aastal 1963 liideti Paide rajooni põhjaosa. Aastate jooksul loovutati maid ka Tallinna linnale, sealhulgas Saue (1960) ja Maardu (1962). 
Seoses maakondade taastamisega nimetati Harju rajoon 1. jaanuaril 1990 ümber Harju maakonnaks.
Sehnde

Ajalugu

Sehnde moodustati 1974. aastal, kui ühendati 15 autonoomset küla, mis kuulusid kolme erinevasse kreisi: Bilm, Bolzum, Dolgen, Evern, Gretenberg, Haimar, Höver, Ilten, Klein Lobke, Müllingen, Rethmar, Sehnde, Wassel, Wehmingen ja Wirringen. Sehnde sai linnaõiguse 1997. aastal.
Kogu ala oli sajandeid põllumajanduslik, kuni 19. sajandi lõpus avastati suured söögisoola ja potase lademed. Kaevati mitu potasekaevandust, esimene 1896. aastal Gustavshallis Hohenfelsis. 20. sajandil olid kaevanduste peamised kasusaajad Sehnde ja Ilten, kuni viimane 1995. aastal suleti. Alates 1950. aastatest muudeti enamus piirkonnast magalaküladeks, kuna tööd koondusid Hannoverisse. 2005. aastast domineerivad Sehnde ja selle külade suurtes osades väikesed ühepereelamud.

Kultuur

Endises Hohenfelsi potasekaevanduses Wehmingenis asub Saksa rahvuslik trammimuuseum, Hannoversches Straßenbahn-Museum.
Monoamiini oksüdaasi inhibiitorid

Monoamiini oksüdaasi inhibiitorid ehk MAO inhibiitorid (MonoAmiini Oksüdaas) (inglise keeles monoamine oxidase inhibitor) on keemilised ained, mis inhibeerivad monoaminooksüdaasi ensüümirühma liigitatud ensüümide aktiivsust. MAO inhibiitorid on esimese põlvkonna antidepressandid.
Praktilist rakendust on leidnud MAO inhibiitorid antidepressantidena, neid kasutatakse depressiooni ravimitena, kuna need, sissevõetuna, tõstavad neurotransmitterite serotoniini,   ja noradrenaliini sisaldust sünapsis.
Võimalike kõrvaltoimete tõttu kasutatakse MAO inhibiitoreid ainult viimase variandina, kui uuemad tritsüklilised antidepressandid ja selektiivseted serotoniini tagasihaarde inhibiitorid ei ole töötanud. Kõrvaltoimete tõttu  keelustati näiteks 1963. aastal USAs, Kanadas ja Suurbritannias nialamiidi kasutamine   Uued uurimused MAO inhibiitorite kohta näitavad aga, et kartus neid kasutada tuleb  valeinformatsioonist ja valearusaamadest kõrvaltoimete. Kuigi nende ravimite efektiivsus on tõendatud, ei kasutata neid  piisavalt.
MAO inhibiitorid olid esimesed praktilises kasutuses olevad antidepressandid.
MAO inhibiitorite klassikaline esindaja on iproniasiid, mis avastati juhuslikult tuberkuloosivastaste vahendite otsingute käigus – uuringu andmed avaldati 1957. aastal.

Kõrvalmõjud ja ohud

MAO inhibiitoreid (isokarboksasiid, phenelzine, tranüültsüpromiin, pargyline) peetakse inimestele, ka meditsiinilistel näidustustel, ohtlikeiks.
Suukaudselt manustatuna peab hoolsalt järgima, et ei söödaks samal ajal türamiini sisaldavaid toiduained, on pahaloomulise hüpertensiooni oht.
MAO inhibiitorite võtmist ei tohi arstiga eelnevalt konsulteerimata lõpetada!

MAO-de tarbimise piirangud

MAO inhibiitorite kasutamisel tuleks vältida järgmiste toimeainetega ravimeid
:
amitriptüliin, amoxapine, amfetamiin, apraclonidine, atomoxetine, benzphetamine, brimonidine, bupropion, buspirone, carbamazepine, citalopram, clomipramine, clovoxamine, cyclobenzaprine, cyproheptadine, desipramine, 
desvenlafaxine, dexfenfluramine, dexmethylphenidate, dextroamphetamine, dextromethorphan, diethylpropion, dobutamine, dopamine, dothiepin, doxepin, duloxetine, ephedrine, epinephrine, ascitalopram, femoxetine, fenfluramine, fluoxetine, fluvoxamine, furazolidone, guanadrel, guanethidine, imipramine, isocarboxazid, isometheptene, isoproterenol, kokaiin, levodopa, levomethadyl, linezolid, lisdexamfetamine, lofepramine, 
maprotiline, mazindol, meperidine, mephentermine, metaraminol, metadoon, metamfetamiin, methotrimeprazine, methoxamine, methyldopa, methylphenidate, milnacipran, 
mirtazapine, morfiin, morphine Sulfate Liposome, naistepuna, 
nefazodone, nefopam, norepinephrine, nortriptyline, opipramol, oxcarbazepine, pargyline, paroxetine, phendimetrazine, phenelzine, phenmetrazine, phentermine, phenylalanine, phenylephrine, phenylpropanolamine, procarbazine, propoxyphene, protriptyline, pseudoephedrine, 
rasagiline, reserpine, rizatriptan, selegiline, sertraline, 
sibutramine, sumatriptan, tapentadol, tetrabenazine, tramadool, 
tranylcypromine, trimipramine, trüptofaan, venlafaxine, zolmitriptan jpt.
Walter Elsasser

Walter Maurice Elsasser (20. märts 1904 Mannheim – 14. oktoober 1991 Baltimore) oli füüsik ja bioloogiateoreetik.
Ta oli tähelepanuväärseid holismi esindajaid teoreetilises bioloogias.
Mart Orav

Mart Orav (sündinud 8. juunil 1958 Tartus) on eesti kirjandusloolane ja toimetaja.
Ta on õppinud Tartu I Keskkoolis ja Tartu Ülikooli filoloogiateaduskonna eesti keele ja kirjanduse osakonnas.
Orav on avaldanud artikleid eesti pagulaskirjanikest, Ants Orasest, Heiti Talvikust, Eesti PEN-klubist, Arbujaist, ajakirja Akadeemia ajaloost, Aleksander Aspelist jpm.
Ta on toimetanud ja trükiks ette valmistanud arvukalt raamatuid.
Mart Orav on olnud Tartu kultuurkapitali nõukogu, kultuuriministeeriumi juures asuva klassikakirjastamise nõukogu ja Eesti Kultuurkapitali kirjanduse sihtkapitali nõukogu liige. Ta töötab ajakirja Akadeemia humanitaar- ja sotsiaalvaldkonna toimetajana.
Avo Piht

Avo Piht (29. november 1954 – 28. september 1994) oli Eesti laevakapten. 
Ta töötas kaptenina Eesti Merelaevanduse puistlastilaevadel, esimese laevana 1991. aastal Eesti lipu saanud ro-ro-laeval Transestonia ning parvlaevadel Saint Patrick II ja Estonia. 
Laevahuku ajal oli ta Estonial reisijana. Tema nimi ilmus laevahukujärgsetel päevadel mõnesse päästetute nimekirja.
Kukka rahu

Kukka rahu (varem ka 1. Kukka rahu) on Hiiu maakonnas Hiiumaa vallas Kukka lahes asuv 5,4 hektari suurune saar (rahu). Rahu rannajoone pikkus on 1,8 kilomeetrit. Kukka rahust 200 meetri kaugusel asub Pikkrahu (varasema nimega ka 2. Kukka rahu).
Rahu on liivase pinnamoega ja kuulub Väinamere hoiualasse.
Rahu koordinaadid on 58° 59′ N, 22° 53′ E.
Kyrie Irving

Kyrie Andrew Irving (sündinud 23. märtsil 1992 Melbourne'is, Austraalias) on USA korvpallur. Ta mängis 2011–2017 NBA meeskonnas Cleveland Cavaliers, 2017. aastast mängib meeskonnas Boston Celtics.
Aastal 2011 valiti ta NBA draft'is esimesena.
2012 võitis ta NBA aasta uustulnuka auhinna.
2014. aastal sai ta NBA tähtede mängu väärtuslikuma mängija auhinna.
Aastal 2016 tuli ta Cavaliersiga NBA meistriks, kui finaalseerias alistati Golden State Warriors 4:3.
USA korvpallikoondisega tuli ta 2014. aastal maailmameistriks ning hoiab endal ka sellest saadud Olümpiakulla medalit.
Ta on intervjuus väitnud, et tema arvates on Maa lame. Hiljem on ta väitnud, et tegi nalja. Muuhulgas on Irving väitnud, et John F. Kennedy mõrv organiseeriti USA Föderaalreservi poolt ja Luure Keskagentuur üritas Bob Marleyt mõrvata. Väidetakse,
et Irving võiks olla 2017-2018 seasoni MVP.